tomron87/hebrew-wikipedia-sentences-corpus huggingface dataset:
המטרה של מערכת ההפעלה הייתה ליצור אלטרנטיבה בשוק מערכות ההפעלה לסמארטפונים, מול הדואופול של iOS ואנדרואיד, במחיר של כ-100 דולר.
באוקטובר 2012 השיקה מוזילה גם חנות אפליקציות עבור סמארטפונים.
בפברואר 2013, במסגרת תערוכת Mobile World Congress בברצלונה, הכריזה מוזילה על תוכניות להטמעה מסחרית גלובלית של "Firefox OS", והודיעה כי הגל הראשון של מכשירים עם מערכת ההפעלה יהיה זמין לצרכנים בברזיל, קולומביה, הונגריה, מקסיקו, מונטנגרו, פולין, סרביה, ספרד וונצואלה.
מוזילה גם הודיעה כי LG Electronics, ZTE, Huawei ו-TCL Corporation התחייבו לייצר מכשירים עם מערכת ההפעלה.
ZTE אף הציגה טלפון עם "Firefox OS".
בתערוכה נחשף גם כי ממשק ה-Desktop של המכשיר וגילוי האפליקציות פותח על ידי חברת "Everything.me" הישראלית.
הממשק שפיתחה היה מסך בית המזהה את מיקומו של המשתמש, את השעה ביום, את היסטוריית השימוש, וכן את היסטוריית השימוש של משתמשים דומים ומציעה לו תפריט אפליקציות שונה המותאם לזמן ולמקום.
אולם החברה נסגרה באוקטובר 2015.
ב-23 באפריל 2013 הושקו למכירה הסמארטפונים הראשונים מבוססי מערכת הפעלה שיוצרו על ידי חברת סטארט-אפ ספרדית בשם "גיקספון", ומלאי המכשירים אזל תוך שעות ספורות.
החברה הציעה למכירה את המכשיר Keon תמורת 119 דולר, ואת הגרסה החזקה יותר, Peak, תמורת 194 דולר.
ביוני 2013 הודיעה חברת "פוקסקון, יצרנית רכיבי האלקטרוניקה הגדולה בעולם, כי היא מפתחת שורה של מכשירים חדשים בשיתוף פעולה עם קרן מוזילה, המבוססים על "Firefox OS".
בין השאר גם טלוויזיות חכמות.
בנוסף הודיעה כי היא שוכרת 3,000 מהנדסי תוכנה עבור הפרויקט.
בסוף 2013 חברת וויקו (WICO) הצרפתית השיקה בצרפת מכשירים שמחיריהם מתחילים בכ–70 יורו, וכמעט 7% ממי שרכשו לראשונה סמארטפון בצרפת בחרו בוויקו.
בפברואר 2014, במהלך תערוכת Mobile World Congress אלקטל ו-ZTE הכריזו על 5 מכשירים חדשים, סמארטפונים וטאבלטים חדשים במחירים אטרקטיביים, המריצים את מערכת ההפעלה "Firefox OS".
בנוסף נחשף סמרטפון בעלות של 25 דולר בלבד, תוצרת חברת "ספרדטרום" הסינית.
עד סוף 2014, 14 מפעילי תקשורת סלולרית ב-28 מדינות ברחבי העולם הציעו טלפונים עם מערכת ההפעלה "Firefox OS".
ב-8 בדצמבר 2015, מוזילה הודיעה שהיא תפסיק את המכירות של סמארטפונים עם מערכת ההפעלה "Firefox OS".
מוזילה הודיעה מאוחר יותר כי שיווק מכשירי סמארטפון "Firefox OS" יופסק עד מאי 2016, מכיוון שהפיתוח של "Firefox OS" ייפסק לאחר שחרורו של גרסה 2.6.
Fine Line הוא האלבום האולפן השני של הזמר-יוצר הבריטי הארי סטיילס.
האלבום יצא לאור ב-13 בדצמבר 2019, על ידי חברת התקליטים קולומביה רקורדס וארסקין רקורדס.
מגזין הרולינג סטון דירגו את האלבום במקום ה-491 ברשימת "500 האלבומים הגדולים בכל הזמנים" אשר הרכיבו בשנת 2020, לאחר שתי גרסאות שנוצרו בעבר.
מדינה תאריך יציאה פורמט גרסה חברת תקליטים מקורעולם13 בדצמבר 2020הורדה דיגיטלית • הזרמת מוזיקה • תקליט • תקליטורסטנדרטיתקולומביה רקורדס • ארסקין רקורדסתקליטורדלוקס
Firestarter הוא שיר של להקת "הפרודיג'י" הבריטית.
השיר יצא לאור ב-18 במרץ 1996 כסינגל הראשון מתוך האלבום השלישי של הלהקה "The Fat of the Land".
השיר הוא השיר הראשון של הלהקה שהגיע למקום הראשון במצעד הסינגלים הבריטי, מקום בו שהה שלושה שבועות.
הסגנון המוזיקלי של השיר משלב בין מוזיקה אלקטרונית עם אינדסטריאל מטאל ופאנק רוק (Punk rock).
זה השיר הראשון בו קית' פלינט משמש כסולן.
לקראת האלבום השלישי חיפש האולט כיוון מוזיקלי חדש וערך ניסויים רבים בסאונד של גיטרות.
בשיר מסומפל סאונד הגיטרה מתוך השיר "S.O.S" של להקת "The Breeders", שגם קיבלה קרדיט ככותבי השיר.
האולט סימפל את סאונד התופים מהשיר "Devotion" של להקת "Ten City", שיצא בשנת 1989 וקולות רקע מהשיר "Close (to the Edit)" של להקת "Art of Noise" שיצא בשנת 1984. השיר הוקלט בתחילה כקטע אינסטרומנטלי, אך האולט חש שחסר מרכיב נוסף בשיר.
קית' פלינט הציע שישיר, אף על פי שלא היה לו ניסיון בשירה.
פלינט עצמו חשש לתוצאה בשל המבטא שלו, אך החליט לנסות לשיר בכל זאת.
הוידאו קליפ לשיר הוא, למעשה, הגרסה השנייה שצולמה לשיר.
בתחילה צילמה הלהקה קליפ בעלות של 100,000 ליש"ט, אך החליטה לגנוז אותו לאחר שלא הייתה מרוצה מהתוצאה.
הדבר השאיר תקציב של 20,000 ליש"ט בלבד לצילום הגרסה השנייה.
הקליפ הופק על ידי וולטר שטרן וצולם בתחנה נטושה של הרכבת התחתית של לונדון.
הקלפי צולם בשחור–לבן על מנת לחסוך בעלויות.
בקליפ הציג פלינט את מראה חדש, שהפך למזוהה עימו בהמשך.
איפור כהה מתחת לעיניים, תספורת "קרני שטן" עם שיער צבוע בסגול זרחני ונזם בולט באף.
במהלך הצילומים לבש חולצה עם סמל הכוכבים ופסים, המסמלים את דגל ארצות הברית, חולצה שנרכשה על ידי פלינט תמורת 5 ליש"ט בחנות יד שנייה בשוק קמדן בדרך לצילומי הקליפ.
הסינגל יצא לאור במרץ 1996 ונאסר להשמעה בתחנות הרדיו בבריטניה.
למרות זאת השיר הגיע ישירות למקום הראשון במצעד הסינגלים הבריטי.
הלהקה הוזמנה להופיע בתוכנית "Top of the Pops" ברשת BBC, אך סירבה.
בעקבות השידור הגיעו לתחנה תלונות רבות של הורים בטענה כי המראה של פלינט מפחיד ילדים.
בעקבות כך אסרה BBC על שידור הקליפ.
הסערה סביב השיר הקנתה לו פרסום והוא נשאר במקום הראשון במשך שבועיים נוספים ובשבוע הרביעי ירד למקום השלישי.
השיר הגיע למקום הראשון גם בהונגריה, נורווגיה, פינלנד וצ'כיה.
במרץ 2019, לאחר מותו של פלינט, מעריצי הלהקה יצאו ביוזמה דרך הרשתות החברתיות להחזרת השיר למצעדים באמצעות רכישה של הסינגל.
השיר נכנס למקום ה-57 במצעד הסינגלים הבריטי ולמקום ה-13 במצעד שירי הדאנס/אלקטרוניקה של המגזין בילבורד.
ארגוןרשימהמיקוםמקורבילבורד100 שירי הדאנס הטובים בכל הזמנים47
השיר שימש כנעימת הסיום של התוכנית "זומביט" ב-1999.
בתוכנית הסאטירה "היהודים באים", נעשתה פרודיה על השיר בביצועו של דוד בן-גוריון (עידו מוסרי).
Fire Drill (בעברית: תרגיל אש) הוא סינגל שהוקלט על ידי הזמרת-יוצרת האמריקאית מלאני מרטינז, כסינגל שלא מתוך אלבום.
השיר יצא לאור ב-26 ביוני 2020, על ידי חברות התקליטים אטלנטיק רקורדס והאחים וורנר.
לאור ההצלחה של "Play Date", בעקבות הטיקטוק, הוציאה מרטינז את השיר הזה כבי-סייד של "Fire Drill".
השיר נכתב על ידי מלאני מרטינז ומייקל קינן והופק על ידי קינן גם כן, שעבד עם מרטינז על מרבית להיטיה כדוגמת "Copy Cat", "Lunchbox Friends", ו-"Wheels on the Bus".
כלפי השיר הופנו שלל ביקורות מטעם אתרי מוזיקה ומגזינים שונים, כמו BroadwayWorld, Idolator, בילבורד, ו-Correio Braziliense.
בסמוך לצאתו, עלה השיר לרשת הזרמת המדיה ספוטיפיי, ביחד עם השיר "Play Date".
האודיו הרשמי של השיר פורסם בערוץ היוטיוב של מלאני מרטינז ב-26 ביוני 2020, ביום צאתו של השיר כסינגל.
האודיו של השיר הוא מעין קליפ ויזואלי שנעשה בהשראת נושא השיר ובו ניתן לראות את מרטינז, כשהיא בוערת באש, תוך שהיא עצמה מוצגת כהולוגרמה.
נכון לאוגוסט 2020, מונה הצפיות של הקליפ עומד על למעלה מ-8.6 מיליון צפיות.
מדינהתאריך יציאהפורמטחברת תקליטיםמקורעולם26 ביוני 2020הזרמת מוזיקה • הורדה דיגיטליתאטלנטיק • האחים וורנר
"Finesse" (בעברית: "עֲדִינוּת" או "תַחְבּוּלָה") הוא סינגל שהוקלט על ידי הזמר-יוצר האמריקאי ברונו מארס, ביחד עם הראפרית האמריקאית קארדי בי.
השיר יצא לאור ב-4 בינואר 2018, על ידי חברת התקליטים אטלנטיק רקורדס כסינגל מתוך האלבום, 24K Magic.
השיר נכתב על ידי ברונו מארס, פיליפ לורנס, כריסטופר ברודי בראון, ג'יימס פאונטלרוי, ג'ונתן ייפ, ריי רומולוס, ג'רמי ריבס, ריי מק'קולו השני, קארדי בי וקלנורד רפאל והוקלט במקור בגרסה בה לא הופיעה הראפרית האמריקאית קארדי בי, אלא בגרסת סולו שהוקלטה על ידי ברונו מארס בלבד.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-525 מיליון השמעות.
איגוד תעשיית ההקלטות האמריקאי העניק לשיר את תואר הפלטינה המרובעת על מכירות של למעלה מארבעה מיליון עותקים במדינה, מה שהופך אותו לאחד מהשירים הנמכרים ביותר בארצות הברית בשנה בה הוא יצא.
השיר נכלל ברשימת השירים המצליחים ביותר בכל הזמנים של ולוניה ופלנדריה.
Fire on Marzz (בעברית: אש על מארז) הוא המיני-אלבום הראשון של הזמרת-יוצרת הניו זילנדית ביני.
האלבום יצא לאור ב-28 ביוני 2019, על ידי חברת התקליטים ריפבליק רקורדס.
מדינהתאריך יציאהפורמטחברת תקליטיםמקורעולם28 ביוני 2019הורדה דיגיטלית • סטרימינגריפבליק
Fire Within הוא אלבום האולפן השני של הזמרת-יוצרת הבריטית בירדי.
האלבום יצא לאור ב-16 בספטמבר 2013, על ידי חברות התקליטים אטלנטיק רקורדס ו-14 פלור רקורדס.
מקוםתאריםמכירותאוסטריה (IFPI)זהב7,500צרפת (SNEP)פלטינה100,000גרמניה (BVMI)זהב100,000הונגריה (MAHASZ)זהב1,000שווייץ (IFPI)זהב10,000בריטניה (BPI)זהב103,786 מכירות + הזרמת מדיה בלבד
מדינהתאריך יציאהפורמטחברת תקליטיםמקורעולם16 בספטמבר 2013תקליטור • תקליט • הורדה דיגיטלית • סטרימינג • קלטת שמעאטלנטיק רקורדס • 14 פלור רקורדס
"Fire on Fire" (בעברית: "אש על אש") הוא סינגל שהוקלט על ידי הזמר/ת הבריטי/ת סם סמית'.
השיר נכתב והופק על ידי סמית' וסטיב מק.
השיר הושמע במיני-סדרה "גבעת ווטרשיפ", ששודרה בנטפליקס.
את השיר הוציאה לאור חברת התקליטים "קפיטול רקורדס" ב-21 בדצמבר 2018. הוא הגיע לארבעים השירים המובילים במצעדי המוזיקה בהונגריה, שוודיה, נורווגיה, פינלנד, שווייץ ואירלנד.
הוא נכלל כרצועת הבונוס באלבומו/ה השלישי של סמית', Love Goes.
בחודש ספטמבר 2018, הוקלט השיר באולפני אבי רוד שבלונדון, בירת הממלכה המאוחדת.
סמית' אמר/ה בההכרזה על צאתו כי:
גיל קאופמן ממגזין הבילבורד כינה את השיר "בלדה רודפת ומסעירה".
"סמית' כתב/ה שיר רגיש, המתחבר לפחד, תקווה וחברות.
אזור תאריך פורמט חברת תקליטים מקור עולם 21 בדצמבר 2018 הורדה דיגיטלית קפיטול
Firebird הוא אלבום האולפן השישי של הזמרת-יוצרת האוסטרלית-בריטית נטלי אימברוליה.
האלבום יצא לאור ב-25 בספטמבר 2021, על ידי חברת התקליטים BMG רייטס מנג'מנט.
זהו אלבומה הראשון שמציג חומרים מקוריים מאז צאת אלבום האולפן הרביעי שלה Come to Life בשנת 2009, ואלבום הבכורה מאז מעברה לחברת התקליטים BMG רייטס מנג'מנט.
האלבום עצמו הופק במקומות שונים במהלך סגרים שהוטלו כתוצאה ממגפת הקורונה, והוא כולל שירים שנכתבו בהשתתפות קיי.טי.
טאנסטול, אלברט האמונד ג'וניור, רומיאו סטודרט, אג וויט, פיונה בוואן ורייצ'ל פורנר.
סינגל הבכורה, "Build It Better", יצא לאור ב-18 ביוני 2021, יחד עם וידאו הקליפ שלו בבימוי של איימי בקר-ברנט, עם כוריאוגרפיה של גרגורי הייני ואלכס סרמינטו.
"Build It Better", אינו נכנס למצעד מצעד הסינגלים הבריטי, אך הגיע לשיא במקום 67 במצעד השירים המובילים הבריטי ובמקום 66 במצעד השירים הדיגיטליים הבריטי.
מדינהתאריך יציאהפורמטחברת תקליטיםמקורעולם24 בספטמבר 2021תקליט • תקליטור • הורדה דיגיטלית • סטרימינגBMG רייטס מנג'מנט
"Firefly" (בעברית: "גַחֲלִילִית") הוא שיר שנכתב על ידי סיי קולמן וקרולין לי בשנת 1958, עבור המחזמר "ג'יפסי" (1959).
לאחר ש-"Firefly" נכתב עבור המחזמר, הוחלט שלא לכלול אותו בו, אך הוא הוקלט הזמר טוני בנט.
גרסתו הגיעה למקום 20 במצעד הבילבורד הוט 100.
גרסתו של טוני בנט, שנכללה באלבומו, (1959).
גרסתה של ליידי גאגא שהקליטה את השיר עם טוני בנט בשנת 2014 כחלק מאלבומם המשותף, Cheek to Cheek.
פיירבייס היא פלטפורמה ליצירת אפליקציות עם שירותי ענן שפותחה על ידי גוגל ומשמשת לפיתוח יישומי רשת ואפליקציות מובייל.
פיירבייס הוקמה בשנת 2011 כחברה עצמאית בשם Envolve, על ידי ג'יימס טמפלין (James Tamplin) ואנדרו לי (Andrew Lee).
תחילה, סיפקה החברה ממשק תכנות יישומים באמצעותו ניתן לשלב שירות צ'אט מקוון באתרי אינטרנט ובהמשך גילו שזה לא השימוש היחידי שנעשה בממשק ולכן הפרידו בין מערכת הצ'אט לבין הארכיטקטורה בזמן אמת שהפעילה אותה.
בשנת 2011, הקימה ההנהלה חברה נפרדת תחת השם פיירבייס והיא הופרדה מחברת Envolve.
בחודש אפריל 2012, שחררה החברה את המוצר הראשון שלה, Firebase Realtime Database, שמאפשר לסנכרון בזמן אמת נתונים ממכשירי סלולר אל שרתי ענן של פיירבייס.
בחודש מאי 2012, גייסה כ-1.1 מיליון דולר בסבב גיוס בהובלת קרן פלייברידג' קפיטל פרטנרס (Flybridge Capital Partners).
בחודש יוני 2013, גייסה כ-5.6 מיליון דולר בסבב גיוס בהובלת קרן יוניון סקוור ונצ'רס (Union Square Ventures) וקרן פלייברידג' קפיטל פרטנרס (Flybridge Capital Partners).
בשנת 2014, נרכשה פיירבייס על ידי חברת גוגל, תמורת סכום שלא פורסם.
בחודש אוקטובר 2017, השיקה פיירבייס את שירות Cloud Firestore כמסד נתונים בענן, המאפשר לשנות נתונים בזמן אמת.
"Find U Again" (בעברית: "למצוא אותך שוב") הוא שיר של המפיק המוזיקלי הבריטי מארק רונסון, שהוקלט על ידי הזמרת-יוצרת הקובנית קמילה קביו, מתוך אלבום האולפן החמישי שלו, Late Night Feelings.
השיר יצא לאור ב-30 במאי 2019, על ידי חברות התקליטים סוני מיוזיק אנטרטיינמנט ו-RCA רקורדס, כסינגל הרביעי מתוך האלבום.
השיר נכתב על ידי קווין פארקר, מארק רונסון, קמילה קביו ואילסי ג'ובר והופק על ידי מארק רונסון וקווין פארקר גם כן.
בשנת 2017, מארק רונסון והמוזיקאי, קווין פארקר מטיים אימפלה, שיתפו פעולה בהפקת השיר "Find U Again", בזמן שהיו בסיבוב הופעות.
לבסוף, בחרו בקמילה קביו כזמרת שתקליט אותו.
ב-8 ביולי 2019 הודיע רונסון על תאריך הפרסום של הקליפ בחשבונות המדיה החברתית שלו עם תמונות נלוות שפרסם, ואילו RCA רקורדס הוציאה טריילר רשמי שלו.
קביו גם שיתפה תמונה באינסטגרם, שהציגה אותה עם שיער בלונדיני ושפתיים עם שפתון בצבע ורוד.
בתמונה, היא לבושה בשמלת כסף עם שרוולים מעוטרים, כשהיא מחזיקה כוס קפה.
הקליפ יצא לאור באופן רשמי ב-9 ביולי 2019. הוא בוים על ידי בראדלי & פבלו, וצולם בלוס אנג'לס.
סצנות שונות צולמו בגווני אפור, ואילו סצנות נוספות צולמו בגווני כחול.
במוטל, צייד ראשים שנקרא "הדוכס" מקבל קריאה לרדוף אחרי קביו, לאחר שנודע לו שיש מחיר גבוה ל"ראש שלה".
ציידים אחרים קיבלו הודעה דומה, כולל צמד בשם "התאומים".
לרונסון מוצע סכום בגובה 5,000 דולרים כדי ללכוד אותה "מתה או חיה".
קביו מגלמת דמות העוסקת בקברט במועדון מסוים, כשהיא חובשת פאה בלונדינית ולובשת בגד גוף וחצאית, בעודה מבצעת את השיר לצד שני רקדני ליווי.
רונסון הוא האדם הראשון שתופס אותה, אך לבסוף מחליט לצפות בהופעה שלה.
בהמשך, מוצגת שורה בה כתוב: "אין לו מושג שהוא הולך להתאהב".
בהמשך, "הדוכס" נראה נוהג במכונית וחובש כובע בוקרים, בעוד ש"התאומים" חולקים אופנוע.
נהג משאית בשם "נובה מרצדס" עוקב אחריהם, כששורה בה כתוב: "אופורטוניסט סקרן", מוצגת.
לאחר מכן, מגיעים כולם למועדון בו קביו מופיעה ומנסים לאתר אותה.
האורות מהבהבים ללא הרף וקביו נעלמת מהבמה; בחושך, ניתן לראותה לצד רונסון.
שניהם נוסעים במכוניתו של רונסון כאשר קביו מורידה את הפאה וחושפת את שערה הברונטי הטבעי.
היא מתחילה לחייך כשהם בורחים אל תוך הלילה, וכך הקליפ מסתיים.
מדינהתאריך יציאהפורמטגרסהחברת תקליטיםמקורעולם30 במאי 2019הזרמת מוזיקה • הורדה דיגיטליתרגילהSMEהממלכה המאוחדת31 במאי 2019רדיו להיטים עכשווייםקולומביהאוסטרליהRCA • SMEארצות הברית3 ביוני 2019רדיו עכשווי למבוגריםRCA4 ביוני 2019רדיו להיטים עכשווייםעולם5 ביולי 2019סטרימינג • הורדה דיגיטליתרמיקס מאת MKSMEאיטליה26 ביולי 2019רדיו להיטים עכשווייםרגילה
Fingers Crossed (בעברית: להחזיק אצבעות) הוא שיר מאת הזמרת-יוצרת הקנדית לורן ספנסר-סמית', שיצא כסינגל בהוצאה עצמית ב-5 בינואר 2022. הוא נכתב על ידי ספנסר-סמית', פרנסיסקה הול וג'אקה אריקסון, והופק על ידי אריקסון.
השיר הפך לוויראלי טיקטוק והגיע למקום הראשון באירלנד ובנורווגיה.
לורן ספנסר-סמית' היא זמרת-יוצרת קנדית ילידת בריטניה שהתחרתה בעונה ה-18 של אמריקן איידול בשנת 2020, שם הגיעה ל-20 המקומות הראשונים אך הודחה במהלך השבוע הראשון של התחרות.
בנובמבר 2021, היא פרסמה קליפ של 47 שניות בחשבון הטיקטוק שלה כשהיא באולפן הקלטות תוך כדי האזנה לטיזר של השיר, שקיבל יותר מ-23 מיליון צפיות.
הצלחת הסרטון, כמו גם תגובות הצופים עזרו לשכנע אותה להוציא גרסת אולפן של השיר.
Fire OS היא מערכת הפעלה ניידת המבוססת על פרויקט הקוד הפתוח של אנדרואיד ונוצרה על ידי אמזון עבור טאבלטי ה-Fire שלה, רמקולים חכמים Echo ומכשירי Fire TV.
מערכת ההפעלה כוללת תוכנה קניינית, ממשק משתמש מותאם המתמקד בעיקר בצריכת תוכן, וקישור לתוכן הזמין מהשירותים של אמזון עצמה.
אפליקציות ל-Fire OS מסופקות דרך ה-Amazon Appstore.
Fire OS משתמשת בממשק משתמש מותאם אישית שנועד לקדם באופן בולט תוכן הזמין באמצעות שירותי אמזון, כגון Amazon Appstore, פריים וידאו, Amazon Music ו-Kindle Store.
פונקציית החיפוש מאפשרת למשתמשים לחפש דרך ספריית התוכן המקומית שלהם או בחנויות של אמזון.
בדומה לאנדרואיד, החלקה מהחלק העליון של המסך חושפת הגדרות והתראות מהירות.
Fire OS מספקת גם אינטגרציה עם Goodreads, פייסבוק וטוויטר.
Find Your Love הוא סינגל של הראפר הקנדי דרייק.
השיר נכתב על ידי דרייק, פטריק ריינולדס, ג'ף באסקר וקניה וסט והופק על ידי שני האחרונים יחד עם נו איי.די..
זהו הסינגל השני מתוך אלבום הבכורה של דרייק, Thank Me Later, והוא יצא לרדיו ב-28 באפריל 2010, ולהורדה דיגיטלית ב-5 במאי 2010.
שיר המיד-טמפו קיבל בעיקר ביקורות חיוביות ממבקרי המוזיקה.
הוא נכנס ל-40 הראשונים בארצות הברית.
הווידאו קליפ הנלווה לשיר מתאר את המפגש הגורלי של דרייק עם אישה המזוהה עם כנופיה.
בכתיבתו והפקתו של "Find Your Love" השתתף הראפר קניה וסט.
זהו שיתוף הפעולה הרביעי של וסט עם דרייק, לאחר הווידאו קליפ ל-"Best I Ever Had" אותו ביים וסט, השתתפותם של השניים בשירו של ג'יימי פוקס "Digital Girl" לצד דה-דרים והשתתפותו של וסט ב-"Forever".
בראיון ל-MTV News ב-2009, דרייק הגדיר את וסט כ"אדם המשפיע ביותר על הסאונד" שלו, באומרו:
ג'ף באסקר, אחד מכותבי השיר, דן בקונספט של השיר:
"Find Your Love" נכתב במקור לריהאנה.
בראיון מאוחר יותר ל-MTV News דרייק אמר כי הרגיש שהשיר צריך להיות מבוצע על ידי אישה, באומרו: "Find Your Love הוא שיר פגיע ביותר.
זה כמעט מרגיש כאילו את השיר צריכה לבצע אישה.
אני רק מקווה שגברים באמת שומעים את השיר והם כנים עם עצמם.
אני יודע שהרבה גברים מרגישים ככה."
"Find Your Love" הוא שיר R&B הנוטה לדאנסהול שמכיל "אווירת R&B נשמתית-מסורתית" עם "קצב ג'מייקני".
השיר זכה לביקורות חיוביות, כאשר המבקרים שיבחו את הניסיון של דרייק לעבור למסלול השירה, והשוו אותו ליצירתו של מפיק השיר קניה וסט ב-808s & Heartbreak.
ב-The Star Phoenix נאמר כי השיר כולל ביט שיכול להופיע ב-808s & Heartbreak ושדרייק הראה את ה"רבגוניות" שלו ו"השירה החלקה בסלואו-ג'אם הזה".
ריאן ברוקינגטון מהניו יורק פוסט אמר שהשיר מורכב מ"פעימות תופים כפולות, קולות בסגנון שנות ה-80 ופזמון קליט".
ג'ייסון רודריגז מ-MTV News אמר כי השיר כולל את "דרייק במצב קרונר מלא כשהוא שר על הצלת מערכת היחסים שלו".
אנדרו מרטין מ-Prefix Magazine אמר שהמקצב של השיר נשמע כאילו הובא "ישירות מ-808s & Heartbreak, וכי השיר היה "מסקרן ומעט לא צפוי".
קלינטון ייטס מוושינגטון פוסט החמיא גם הוא לשיר, אך אמר שחסר בו הכישרון הלירי של דרייק.
"Find Your Love" נבחר לשיר השמיני הטוב ביותר של מגזין טיים.
נוסף על כך, הועמד לפרס "הקלטת השנה" של פרסי המוזיקה של Soul Train לשנת 2010.
הווידאו קליפ צולם יחד עם אנתוני מנדלר, במאי הקליפ "Over" בקינגסטון שבג'מייקה באפריל 2010, ונחשף בבלעדיות ל-Rap-Up.
דרייק אמר ב-MTV News, "הגענו לקינגסטון, הלכנו לשכונה הזאת.
הם קוראים לזה הצד של "הבוץ".
זה רע שם בחוץ, ממש רע.
ריססו להם 'יאנג מאני' על השערים, כי באנו לצלם את הקליפ שם בחוץ.
אתה נוסע ליד בתים של אנשים, היה להם: 'דרייק', 'יאנג מאני', 'דרייק, ברוך הבא', 'דרייק אנחנו אוהבים אותך' - זה היה כל כך מטורף.
[...] הם אוהבים אותנו כי אנחנו מראים אהבה שם".
הקליפ פורסם ב-11 במאי 2010 בבלוג של דרייק וב-MTV.
בראיון ל-MTV News אמר במאי הקליפ, אנתוני מנדלר:
הקליפ מציג את זמר הרגאיי והדאנסהול הג'מייקני מאבאדו כמנהיג כנופיה, ודוגמנית, מאליה מישל, בתור מושא האהבה.
בקליפ, המתרחש בג'מייקה, דרייק מתאהב באישה שרודפת אחריו.
האישה, שמגולמת על ידי מישל, נמצאת במקרה כבר עם מנהיג כנופיה, מאבאדו.
אף על פי שהוא מוזהר, דרייק מסרב להיות מאוים ולעזוב מבלי לנסות מערכת יחסים עם מישל.
דרייק מקבל עצה על ידי חכם ג'מייקני, אך מתעלם מכך ואומר שעליו לראות אותה פעם אחרונה.
לאחר מכן הוא נוסע ל-"Gully Side' כדי לראות אותה.
בקליפ מוצגות מספר סצנות שמרמזות כי הדברים הולכים רחוק מדי, כולל במועדון דאנסהול ובסצנות של דרייק ומישל, כשהיא כנראה מחזרת אחריו בחדר.
בסצנה אחרת נראים בריונים שצופים בדרייק ומישל עוזבים מסיבה כדי ללכת על החוף, והגברים עוזבים על אופנועים כדי לדווח למאבאדו.
עם זאת, כשהוא רואה אותה בפעם האחרונה, דרייק, לאחר שהעלה זכרונות מתקופתו יחד עם מישל, נדחק לפינה על ידי הכנופיה של מאבאדו בזמן שהוא הולך לביתו של מישל.
מישל פיתתה אותו לביתה כדי להיתפס על ידי מאבאדו.
הקליפ מסתיים בכך שמישל, לכאורה ללא חרטות, הוא זה שיורה בדרייק כשהקליפ מסתיים ברעש של ירי.
Fire (בקוריאנית: 불타오르네) הוא סינגל של להקת הבנים הדרום-קוריאנית BTS.
הגרסה הקוריאנית של הסינגל פורסמה ב-2 במאי 2016 כסינגל המוביל לאלבום האוסף הראשון של הלהקה, The Most Beautiful Moment in Life: Young Forever, על ידי ביג היט מיוזיק.
הגרסה היפנית פורסמה ב-7 בספטמבר 2016 באלבום האולפן Youth, על ידי יוניברסל מיוזיק יפן ודאף ג'אם.
גרסה זו גם נכללה בפסקול של הסרט האמריקאי .
"Fire" הוא שיר מסוגת הטראפ EDM, והוא עוסק בהעלאת הציפיות החברתיות באש.
הוא נכתב על ידי המוזיקאי הדרום-קוריאני פידוג והופק על ידו, יחד עם באנג סי-היוק וחברי BTS שוגה ו-RM.
הווידאו קליפ של השיר נפתח במראה של חברי הלהקה משוחחים במגרש כשברקע נשמע אחד השירים הקודמים של הלהקה, "Dope".
במגרש מופיע אדם לבוש בברדס.
שוגה ניגש אל האיש ומושיט לו יד; כאשר הם לוחצים ידיים, הזר מתחיל לעלות באש.
בהמשך הקליפ מוצגים חברי הלהקה כשהם רוקדים על במה ובמגרש שבו חפצים בוערים.
בנוסף לקליפ הרשמי פורסם ב-9 במאי 2016 קליפ כוריאוגרפיה, הכולל ריקוד בלבד.
בינואר 2017 צבר הקליפ הרשמי 100 מיליון צפיות ביוטיוב, והפך לקליפ השני של הלהקה שעשה זאת.
הוא היה קליפ הקיי-פופ הנצפה ביותר בארצות הברית במאי 2016. בינואר 2019 צבר הקליפ 500 מיליון צפיות.
הסינגל דורג במקום ה-37 ברשימת "50 השירים הטובים ביותר של BTS" של מגזין "בילבורד", שם תואר השיר כ"אנרגטי ותזזיתי".
בביקורת באתר Soompi נכתב שהשיר אופטימי וקליט, ושהכוריאוגרפיה שלו אנרגטית.
באתר "פיוז" נכתב שבשיר זה סיפקו חברי הלהקה, ובייחוד הראפר ג'יי-הופ, "כמה מקטעי הראפ המרשימים ביותר שלהם עד כה".
שנהארגוןפרסתוצאה2016הריקוד הגברי הטוב ביותר2017פרסי המוזיקה של Soompiהכוריאוגרפיה הטובה ביותר
"Firefighter" (בעברית: "כבאי") הוא סינגל שהוקלט על ידי הזמרת הגאורגית נוצה בוזלאדזה.
את השיר הוציאה ב-11 במרץ 2024 חברת התקליטים סטופ טוקינג.
נכתב על ידי אדה סקיטקה ודרקו דימיטרוב, ונבחר לייצג את גאורגיה באירוויזיון 2024, שהתקיים במאלמה שבשוודיה.
"Firefighter" נכתב על ידי אדה סקיטקה ודרקו דימיטרוב.
ב-6 במרץ נחשף שמו על ידי בוזלאדזה, ורק לאחר חמישה ימים יצא לאור באופן רשמי.
יחד עם פרסומו עלה ליוטיוב הווידאו קליפ הרשמי שלו בבימויו של זאזא אורשווילי.
ב-15 בספטמבר 2023 אישר תאגיד השידור הגאורגי, Sakartvelos Sazogadoebrivi Mauts'q'ebeli (GPB), את השתתפות המדינה באירוויזיון 2024. ב-12 בינואר 2024 נחשף כי בוזלאדזה נבחרה לייצג את המדינה בתחרות.
למחרת החל תהליך יצירת השיר.
עד אמצע פברואר נודע כי דרקו דימיטרוב השתתף בכתיבתו של "Firefighter".
ב-6 במרץ נחשף שמו על ידי בוזלאדזה ורק לאחר חמישה ימים יצא לאור באופן רשמי.
כחלק מקידום השיר לקראת התחרות אישרה בוזלאדזה את השתתפותה ב-PrePartyES במדריד ב-30 במרץ, במסיבת האירוויזיון של לונדון ב-7 באפריל ובקונצרט האירוויזיון באמסטרדם ב-13 באפריל.
ב-21 במרץ ביצעה את "Firefighter" במהלך משחק כדורגל בין גאורגיה ללוקסמבורג, שנערך כחלק מהיורו 2024 בטביליסי.
גאורגיה שובצה להשתתף בחלקו השני של חצי הגמר השני, שהתקיים ב-9 במאי.
גאורגיה הופיעה כמדינה ה-11, אחרי סן מרינו ולפני בלגיה.
הופעתה של בולאדזה נפתחת כשהיא עומדת על ריבוע מוגבה במרכז הבמה.
היא לובשת שמלה, נועלת מגפיים ועוטה כפפות – כל הפריטים בצבע זהב.
כשהבית הראשון מתחיל מוחלף צבע המסך המרכזי לאדום, ובמרכזו מעגל.
תנועת ידיה של בוזלאדזה מסונכרנות עם המוקרן במסך, כך שנראה כאילו יוצאת מידיה להבות אש.
בקטע המחבר בין הבית לפזמון הראשון עולים לבמה ארבעה רקדנים גברים, שלבושים בחליפות שחורות.
בפזמון מוקרן שוב המעגל, הפעם כשיוצא ממנו אש.
בנוסף, מכל צד של הצורה מופיעים פניה של בוזלאדזה, המבצעת את מילות השיר.
בקטע האינסטרומנטלי עוברת בוזלאדזה לרקוד, כשלאורך הבמה מופעלים כל תותחי האש והלהביורים.
המשך ההופעה זהה לחלקיה הקודמים.
היא מסתיימת כשבוזלאדזה עומדת על במה גבוהה בהרבה מזו בהתחלה.
בסוף המופע הוכרז כי גאורגיה סיימה את הערב בין עשר המדינות, שהעפילו לשלב הגמר.
מאוחר יותר התברר כי היא דורגה במקום השמיני עם 54 נקודות.
זו הייתה הפעם הראשונה מאז אירוויזיון 2016 שגאורגיה העפילה לגמר.
זמן קצר לאחר שידור חצי הגמר השני נערכה מסיבת עיתונאים בהשתתפות נציגי המדינות שהעפילו לשלב הגמר.
גאורגיה שובצה כהופעה ה-24, אחרי קרואטיה ולפני צרפת.
"Firefighter" הגיע למקום ה-21 בגמר עם 34 נקודות; 15 נקודות מהשופטים, ו-19 נקודות מהקהל.
אזור תאריך פורמט חברת התקליטים עולם 11 במרץ 2024 הורדה דיגיטלית הזרמת מוזיקה סטופ טוקינג מיוזיק גרופ
Firefly, מוצר של אדובי השייך ל Adobe Creative Cloud, הוא מודל בינה מלאכותית יוצרת המשמש בתחום העיצוב.
Firefly פותח באמצעות פלטפורמת Sensei של אדובי.
Firefly מאומן עם תמונות מ־Creative Commons, ויקישיתוף ו- Flickr Commons וכן 300 מיליון תמונות וסרטונים ב־Adobe Stock וברשות הציבור.
הוא משתמש בערכות נתוני תמונה כדי ליצור עיצובים שונים.
הוא לומד ממשוב משתמשים על ידי התאמת העיצובים שלו.
Firefly שוחרר ב-22 ביוני 2023.
Firefly הוכרזה לראשונה בספטמבר 2022 בכנס MAX של אדובי.
הוא שוחרר בתחילה כגרסת בטא ציבורית במרץ 2023.
גוגל תכננה להשתמש ב-Firefly ב- Bard, אך בסופו של דבר השתמשה במודל Imagen משלהם.
מאטל, יבמ ודנטסו שיתפו פעולה עם Adobe.
"Fino a qui" (בעברית: "עד לכאן") הוא שיר שהוקלט על ידי הזמרת האיטלקייה אלסנדרה אמורוסו.
הוא יצא לאור ב-7 בפברואר 2024 בהוצאת חברת התקליטים סוני מיוזיק אנטרטיינמנט, כסינגל שלא מתוך אלבום אולפן.
השיר נכתב על ידי המבצעת, אלסדנרו מרלי, פביו קלמנטה, פדריקה אבאטה, יקופו אטורה ופיירפרנצ'סקו פסיני.
"Fino a qui" היה שירה של אמורוסו לפסטיבל סן רמו השנתי, הקדם האיטלקי לאירוויזיון 2024, שהתקיים במאלמה שבשוודיה.
נכון ליוני 2024 עומד מונה הצפיות של הקליפ על למעלה מ-7.7 מיליון צפיות.
"Finiscimi" (בעברית: "תגמור אותי") הוא שיר שהוקלט על ידי הזמר האיטלקי מניני.
הוא יצא לאור ב-7 בפברואר 2024 בהוצאת חברת התקליטים יוניברסל מיוזיק גרופ, כסינגל שלא מתוך אלבום אולפן.
השיר הגיע למקום ה-28 במצעד הסינגלים האיטלקי.
השיר נכתב על ידי המבצע, אנדראה פררה, פביו קמפדלי, פדריקו ואקרי ופייטרו מיאנו.
בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-10.6 מיליון השמעות.
"Finiscimi" היה שירו של סנג'ובאני לפסטיבל סן רמו השנתי, הקדם האיטלקי לאירוויזיון 2024, שהתקיים במאלמה שבשוודיה.
נכון ליוני 2024 עומד מונה הצפיות של הקליפ על למעלה מ-1.7 מיליון צפיות.
פיראקסיס משחקים היא חברה אמריקאית העוסקת בפיתוח משחקי וידאו ושוכנת בספארקס, מרילנד, ארצות הברית.
החברה נוסדה במאי 1996 על ידי סיד מאייר, ג'ף בריגס ובריאן ריינולדס בעקבות עזיבתם את חברת MicroProse, המיזם הקודם של מאייר.
הם נרכשו על ידי Take-Two Interactive באוגוסט 2005, והחלו לצאת לאור תחת המותג 2K של החברה.
החברה ידועה בעיקר בזכות פיתוח סדרות המשחקים המצליחות: Civilization ו-X-COM, כמו גם משחקים רבים אחרים הנושאים את שמו של מאייר.
פיראקסיס משחקים נוסדה ב-1 במאי 1996 תחת השם תוכנות פיראקסיס , על ידי סיד מאייר, בריאן ריינולדס ו ג'ף בריגס, שלושה מעצבי משחקים שהועסקו בעבר על ידי חברת MicroProse.
השם "פיראקסיס" , הלחם של המילים "אש" (Fire) ו-"ציר" (Axis), נגזר משמה של יצירה מוזיקלית שיצר בריגס בעברו.
בניגוד ל-MicroProse, פיראקסיס נועדה להיות חברת עיצוב משחקים ותו לא, ולהותיר את הייצור, השיווק וההפצה לקבלנים חיצוניים.
החברה התלבטה בין מוציאים לאור שונים, ולבסוף חתמה הסכם עם Electronic Arts.
פיראקסיס הכריזו על הכותר הראשון שלהם "גטיסבורג!", במהלך יוני 1997. באותה העת, ב-24 ביולי 1997, שונה שם החברה לפיראקסיס משחקים.
"גטיסבורג!" ששוחרר באוקטובר 1997, זכה להצלחה רבה עם ביקורות כמעט מושלמות, ומכירת 200,000 עותקים עד אוגוסט 1999. בפברואר 2000 ריינולדס עזב את החברה, כדי "לפצות" על עזיבתו, החלה החברה לגייס עובדים ותיקים מתעשיית המשחקים.
על הנהלת פיראקסיס, מנכ"ל החברה בריגס זכה בתואר "מנכ"ל השנה" על ידי מגזין Smart CEO בשנת 2004. בנובמבר 2006 עזב בריגס את החברה, את תפקידו ירש סטיב מרטין, לו גם הוענק פרס על הנהלת החברה, הפעם "פרס המנהיגות העסקית הבינלאומית של מרילנד" מטעם מכון הסחר העולמי במרץ 2011.
בנובמבר 2004, אטארי (אז Infogrames), הבעלים דאז של הזיכיון Civilization, מכרה את כל הקניין הרוחני לקונה לא ידוע תמורת 22.3 מיליון דולר.
ב-26 בינואר 2005 הקונה התברר כ- Take-Two Interactive.
החברה הודיעה כי הזיכיון ינוהל על ידי חברת הבת שלהם 2K, שנוסדה יום קודם לכן, וכי פיראקסיס תישאר אחראית על פיתוח הסדרה.
במרץ 2005, NDL הכריזה על שותפות עם פיראקסיס, לפיה מנוע ה־Gamebryo ישמש בפיתוח Civilization IV, שהיה אמור לצאת מאוחר יותר באותה שנה.
ב-7 בנובמבר 2005, Take-Two Interactive הודיעו שהם רכשו את פיראקסיס משחקים.
באפריל 2007, סורן ג'ונסון, המעצב הראשי של Civilization IV, עזב את החברה כדי לעבור לחברת-Maxsis ולעבוד על ספור.
באופן דומה, המעצב הראשי של Civilization V, ג'ון שאפר, עזב לאחר יציאת המשחק, בדצמבר 2010.
ב-2014 וב-2015 פיראקסיס ערכו כנס למשחקים שלהם בשם פיראקסיקון, שם בין השאר הוצגו משחקים חדשים כגון Civilization: Beyond Earth ו-X-COM 2.
ב-17 בפברואר 2023, הוכרז שהבמאי של המשחק Midnight Suns, ג'ייק סולומון, ומנכל החברה, סטיב מרטין, עוזבים את החברה.
הסמנכ"לית הת'ר הייזן קודמה למנכ"לית במקומו של מרטין.
ב-30 במאי פוטרו 30 עובדים מפיראקסיס כחלק מצעדים לחיסכון בעלויות שיישמה חברת האם Take-Two Interactive.
Firefly Aerospace היא חברה אמריקאית לתעופה וחלל הממוקמת בסיידר פארק, טקסס שבארצות הברית.
החברה מפתחת משגרי לוויינים וחלליות בסדרי גודל קטנים עד בינוניים, ומטיסה אותם בטיסה מסלולית למטרות מסחריות.
המטרה של החברה היא לפתח את הגישה של בני האדם לחלל, בדומה לחברות פרטיות אחרות העוסקות בתחום טיסות פרטיות לחלל.
החברה הוקמה בשנת 2014 על ידי ד"ר תומאס מרקוסיק.
החברה החלה את דרכה בשם Firefly Space Systems והתמקדה בפיתוח משגרי לוויינים קטנים וזולים.
במהלך שנת 2016 נקלעה החברה לקשיים כלכליים, ובשנת 2017 הוקמה מחדש בשם Firefly Aerospace, בתמיכת המשקיע מקס פוליאקוב וקבוצת ההשקעות Noosphere Ventures.
בשנים שלאחר מכן, Firefly Aerospace העבירה את מרכז הפעילות שלה לסידר פארק, טקסס, והמשיכה לפתח משגרים וחלליות, אחת מהן נקראת פיירפליי אלפה, והיא נועדה לתת מענה זול לשוק הלוויינים.
בינואר 2025 נחתת Blue Ghost M1 הגיע לירח והשלימה תוכנית מחקר מתוכננת בהצלחה.
Firth of Fifth היא יצירת רוק מתקדם של להקת ג'נסיס, שהתפרסמה באלבום Selling England by the Pound ב-1973. אורך היצירה כ-10 דקות והיא מכילה את מאפייניו המובהקים של זרם הרוק המתקדם שאליו השתייכה להקת ג'נסיס באותה התקופה.
היצירה נפתחת בקטע סולו פסנתר בעל אופי רפסודי, בטונאליות של סי במול (Bb).
הפתיחה מתאפיינת באקורדים מפורקים המנוגנים במשקלים א-סימטריים כדוגמת 13/16 ו-15/16. לאחר פתיחת הפסנתר מגיעים מספר בתים המנוגנים על ידי ההרכב כולו.
הבתים מתאפיינים במרקם רוק הכולל גיטרות חשמליות, קלידים ותופים.
הטונאליות בבתים היא של סי מז'ור (B) ובסופם הופכת הטוניקה שלהם לדומיננטה של קטע מעבר בטונאליות של מי מינור (Em).
לאחר קטע המעבר הקצר, המנוגן על ידי באס, פסנתר ותופים, מגיע נושא קצר המנוגן על ידי חליל ובליווי פסנתר מסתיים ומגיע לקטע מעבר נוסף בטונאליות של דו מינור (Cm).
קטע מעבר זה (המנוגן על ידי פסנתר, באס ותופים) מציג מסגרת הרמונית מודאלית - דרגה ראשונה מינורית ודרגה רביעית מז'ורית, דבר המאפיין מודוס דורי (אם כי המלודיה בקטע זה אינה מודאלית בהכרח).
בקטע זה מואץ הטמפו והוא מוביל להתגברות המתח.
קטע המעבר מסתיים בדרגה הרביעית - פה מז'ור (F).
דרגה זו מתפקדת כדומיננטה שניונית לקטע הבא (בטונאליות של סי במול -Bb).
קטע זה הוא בעצם מנגינת הפתיחה המנוגנת בהרכב מלא במקום בפסנתר בלבד.
התופים מדגישים את המשקלים השבורים, הבס מדגיש את התפקיד שאותו ביצעה יד שמאל בפסנתר בפתיחה, והמנגינה עצמה מנוגנת על ידי סינתיסייזר.
רפריזה זו מסתיימת בפתיחתו של סולו גיטרה בטמפו איטי יותר ובמשקל קבוע של 4\4. סולו גיטרה זה משתמש, מפתח ומרחיב את הנושא שנוגן על ידי חליל בשלב מוקדם יותר.
קטע זה מסתיים ומוביל לבית אחד נוסף שבסיומו מופיע מוטיב קצר מפתיחת הפסנתר הפותח את הקטע.
כותרת השיר, Firth of Fifth, נבחרה כמשחק מילים על שמו של נהר הפורת' (Firth of Forth).
מילות הבתים נכתבו ככל הנראה על ידי קלידן הלהקה טוני באנקס.
במספר מקרים ניתן לראות התייחסות של חברי הלהקה למילים- התייחסות זו היא תמיד שלילית ומבטלת.
רבים ניסו לנתח את הטקסט הביזארי אך מעולם לא ניתן לו הסבר מלא.
למרות זאת, על פי טוני בנקס נכתב השיר ברובו כתיאור של נהר הזורם אל מול עיירה (כגון He rides majestic, past homes of men...).
כמה ממילות השיר קושרות אותו גם לנושאים כמו דת, מיתולוגיה יוונית, יחסים בין האדם לאל, טבע, פילוסופיה וכו'.
מספר שנים לאחר יציאתו, עלה השיר לרשת הזרמת המדיה ספוטיפיי.
נכון לספטמבר 2020 צבר השיר כ-10 מיליון השמעות.
"Five to One" (בעברית: "חמישה בשביל אחד") הוא שיר שנכתב ובוצע בידי להקת הרוק האמריקאית הדלתות מתוך אלבומם השלישי Waiting For The Sun מ-1968. בניגוד לשירים האחרים באותו אלבום, שנימתם רגועה באופן יחסי, שיר זה עוצמתי הרבה יותר.
משמעות השיר איננה לגמרי ברורה.
מילות השיר מזכירות מאבק, ומדברות על יחס של חמישה לאחד.
תאוריות שונות קיימות בקשר למשמעות השיר: דור המבוגרים מול דור הצעירים; ילדי הפרחים מול אנשי הצווארון הלבן; שחורים מול לבנים.
תאוריה אחרת גורסת כי מדובר על מספר ההרוגים הוייטנאמיים מול מספר ההרוגים האמריקניים במלחמת וייטנאם.
ג'ים מוריסון, סולן הלהקה, טען כי השיר אינו פוליטי, ומשום כך כנראה שתאוריה זו אינה נכונה.
ככל הנשמע, היה מוריסון שיכור כלוט בעת הקלטת השיר.
לקראת סוף השיר הוא משהק, מאבד את הקצב ומתבלבל במילים.
כשביצעה הלהקה את השיר בהופעות חיות, בדרך כלל במחרוזת אחרי השיר Back Door Man, נהג מוריסון להוסיף ביטויים שצונזרו בגרסת האולפן של השיר.
השיר הוא אחד השירים המוכרים של להקת הדלתות, כמו גם שיר פופולרי בהופעותיהם, ולכן הוא מופיע ברוב אלבומי האוסף וההופעות של הלהקה.
עם זאת, השיר לא יצא כסינגל.
בשנת 2000 השתמש זמר הראפ ג'יי זי בסמפול מהשיר כשהקליט את שירו "Takeover".
מרילין מנסון ביצע גרסת כיסוי לשיר באותה שנה.
Firmicutes היא מערכה של חיידקים אמיתיים.
למערכת ה-Firmicutes משתייכים 274 סוגים שונים של חיידקים ואלפי מינים.
רוב החיידקים במערכה זו הם גראם-חיוביים; יוצאי דופן שייכים לסוג Mycoplasma, אשר אינם נצבעים בצביעת גראם משום שהם אינם מכילים דופן פפטידוגליקנית כלל.
חיידקים רבים במערכת ה-Firmicutes גורמים למחלות באדם.
Five Leaves Left הוא אלבומו הראשון של המוזיקאי הבריטי ניק דרייק, שיצא לאור ב-1969. בדומה ל-Bryter Layter ובשונה מ-Pink Moon האלבום לא נוגן רק על ידי דרייק, אלא גם על ידי ההרכב הפולק רוק הבריטי Fairport Convention.
Five Leaves Left דורג במקום ה-85 מבין מאה האלבומים הטובים ביותר בכל הזמנים על ידי ערוץ 4 של הטלוויזיה הבריטית, וגם ב-2003, האלבום דורג במקום ה-283 במגזין הרולינג סטון מבין 500 האלבומים הגדולים בכל הזמנים.
לפי סברה אחת, לקוח השם מספרו של או.
הנרי "העלה האחרון", אשר עוסק בבחורה בשם ג'ונסי, שחולה בדלקת ריאות קטלנית, ומאמינה שכאשר כל העלים ינשרו מהעץ שמול חלונה בבית החולים, היא תמות.
לאחר שנותרו חמישה עלים על העץ היא אומרת כי "בעוד חמישה ימים לא אהיה כאן".
לפי סברה אחרת, שמו של האלבום נלקח מכתובת שמופיעה על נייר לגלגול סיגריות, המציינת כי נשארו רק עוד חמישה ניירות לגלגול.
ניק דרייק - שירה, גיטרה אקוסטית (בכל הקטעים) ופסנתר (בקטע מס' 10).
ריצ'רד תומפסון - גיטרה חשמלית (בקטע מס' 1).
הארי רובינסון - תזמור כינורות (בקטע מס' 2).
רוקי דזידזורנו - קונגה (בקטע מס' 3 ו-6).
טריסטם פריי - תופים וויברפון (בקטע מס' 10).
Fisherman's Friend ("חברו של הדייג") הוא מותג של לכסניות מנטה המיוצרות בעיר פליטווד שבאנגליה.
הסוכריות פותחו לראשונה על ידי רוקח צעיר בשם ג'יימס לופטהאוס (James Lofthouse) בשנת 1865 כדי להקל על בעיות נשימה מהן סבלו דייגים אשר עבדו בתנאים הקשים של איסלנד.
תחילה נמכר המוצר בצורת סירופ אשר הכיל מנתול ושמן אקליפטוס, ולאחר מכן עבר לופטהאוס לייצרו כלכסניות, אותן היה קל יותר לאחסן ולהעביר ממקום למקום.
כיום מגיע המוצר במגוון טעמים, בהם: אניס, הדרים, ענבי שועל, לימון, תפוח, מנתול, קינמון ודובדבן.
Five in the Black (בעברית: "חמישה בשחור") הוא האלבום היפני השני של להקת הבנים הקוריאנית TVXQ.
האלבום יצא ב-14 במרץ 2007, והגיע למקום עשירי במצעדים שבועיים במכירת 26,686 עותקים.
כלול רק בגרסה ששוחררה בהונג קונג.
Firework (בעברית: זיקוקים או זיקוק) הוא סינגל של זמרת הפופ קייטי פרי.
השיר נכתב על ידי קייטי פרי, מייקל ס.
אריקסן, טור אריק הרמנסן, סאנדי ווילהלם ואסתר דין.
השיר הופק על ידי סטארגייט וסנדי וי, פורסם באלבום האולפן השלישי של פרי, Teenage Dream, ויצא לאור ב-16 באוקטובר 2010. פרי אמרה על השיר כי הוא על העצמה עצמית וכי לדעתה זהו השיר החשוב ביותר באלבום.
השיר קיבל ביקורות חיוביות ממבקרים רבים ואף זכה להצלחה מסחרית.
הוא הגיע לפסגה במצעד בילבורד הוט 100 ולחמשת השירים הראשונים בעשרים מצעדים אחרים בעולם.
ב-28 באוקטובר 2010 פורסם הקליפ לשיר שאורכו כארבע דקות.
בתחילת הקליפ יוצאת פרי אל מרפסת כלשהי בלבוש שמלה מהודרת ועגילים ומביטה למטה על בודפשט, במהלך השיר יוצאים מתוך החזה של פרי זיקוקים כדי לעזור לאחרים ליצור השראה, להתגבר על הפחד שלהם ועל חוסר הביטחון שלהם ולעזור להם לייצר את ה"זיקוקים" שלהם.
בסוף הקליפ, פרי ונערים מרחבי העיר מתכנסים בחצר של ארמון בודה, רוקדים ומאירים את השמיים בעזרת זיקוקים.
ב-28 באוגוסט 2011, זכתה פרי בפרס "קליפ השנה" לשיר, בטקס פרסי הווידאו של MTV, ה-VMA.
השיר הועמד בקטגוריית "הקליפ הנשי הטוב ביותר" באותו הטקס.
הקליפ זכה להצלחה עם מעל 1.3 מיליארד צפיות ביוטיוב (נכון לינואר 2022) ובכך מזכה את קייטי פרי כאמנית הראשונה עם ארבעה קליפים שעברו מספר צפיות של מיליארד צפיות.
השיר נמצא בסרט "מדגסקר 3: מקרקסים את אירופה" בסוף הסרט כאשר החיות בקרקס האווירי.
השיר נמצא בסרט "ראיון סוף" ומקבל התייחסות משמעותית בסרט.
השיר מופיע בו מספר פעמים, גרסה איטית של השיר המבוצעת על ידי ג'ני ליין מתנגנת בסוף השיר כאשר קים ג'ונג-און (רנדל פארק) נהרג.
Fiverr (בעברית: פָיְיבֶר) היא זירת מסחר גלובלית מקוונת, שמתווכת מתן שירותים החל מ-5 דולרים (ומכאן שמה).
האתר מופעל על ידי החברה הציבורית פייבר אינטרנשיונל בע"מ, שמרכזה בתל אביב.
האתר משרת בעיקר פרילנסרים שמשתמשים בפייבר כדי להתפרנס מדברים שהם יודעים לעשות.
לקוחות הזקוקים לשירותים יכולים להשתמש בפונקציות "חיפוש" או "תפתיעו אותי" על מנת לאתר ולהזמין שירותים ישירות דרך האתר.
ביוני 2019 החלו ניירות הערך של החברה להיסחר בבורסה לניירות ערך בניו יורק.
נכון ל-2021, ישנם 4.2 מיליון לקוחות פעילים באתר שביצעו לפחות עסקה אחת בשנה האחרונה.
האתר נוסד על ידי מיכה קאופמן ושי וינינגר ב-2010 במטרה לספק לאנשים פלטפורמה באמצעותה קונים ומוכרים מגוון שירותים בקנה מידה קטן המוצעים בדרך כלל על ידי קבלנים עצמאיים, כגון כתיבה, עיצוב גרפי, ותכנות.
פייבר פועלת בלמעלה מ-200 מדינות וצוברת הכנסות על ידי גביית 20% עמלה מכל מכירה שנעשית באמצעות הפלטפורמה שלה וכן עמלת שירות מהקונה.
בתמורה, השירות באתר מספק למשתמשים שלו מקום מפגש; יכולת לתקשר; אמצעים למשלוח וקבלת קבצים; ופלטפורמה לביצוע וקבלת תשלום, כמו גם מתן תמיכה בסכסוכי מוכר–קונה.
בריאיון ליאהו, קאופמן ציין כי, "החזון הגדול של פייבר הוא באמת ליצור זירת מסחר שבה אנשים יכולים לייצר עסקים מהתחביבים שלהם.
בדומה למהפכה ש-eBay יצרה בתחום המוצרים".
האתר כולל למעלה מ-1.5 מיליון שירותים שונים (הכינוי לכל שירות המוצע באתר הוא gig).
נפח העסקאות באתר גדל ב-600% מתחילת 2011 ועד אמצע 2012. בימיו הראשונים של האתר כל שירות נמכר ב-5$.
בינואר 2012, פייבר השיקה מערכת קידום מבוססת-מוניטין ("reputation-based") הנקראת "Levels" (דירוגים).
לאחר שמוכרי שירותים משלימים לפחות 10 עסקאות בהצלחה, נפתחת בפניהם האפשרות להשתמש בפיצ'רים מתקדמים המאפשרים להציע שירותים נוספים ובכך להגדיל את שווי העסקה.
כ-15% מהמוכרים מחשיבים את פייבר כמקור הכנסה עיקרי.
נכון לתחילת 2013, פייבר דורגה בין 170 האתרים הפופולריים ביותר בארצות הברית ובין 150 האתרים המובילים בעולם.
בדצמבר 2013 שחררה החברה אפליקציית מובייל.
ביוני 2017 השיקה החברה שירות חדש בשם "פייבר פרו" אשר במסגרתו מוכרי שירותים מנוסים יכולים להגיש בקשה ולקבל מהחברה סטטוס "פרו".
מקבלי הסטטוס זוכים לחשיפה מוגדלת באתר וכן יכולים לקבוע מחירים בטווח רחב יותר.
על פי החברה רק אחוז אחד מהבקשות מתקבל.
ביוני 2019 הונפקה החברה בבורסה לניירות ערך בניו יורק לפי שווי שוק של 650 מיליון דולר, ולאחר יום המסחר הראשון עלה שוויה לכמיליארד דולר.
בפברואר 2021 הוסיפה החברה אפשרות להתקשרות ארוכת טווח בין המוכרים לקונים לצורך אספקת שירותים שוטפת, בניגוד לתשלום לפרויקט כפי שהיה ניתן עד אז.
הכנסות החברה עמדו על 52 מיליון דולר בשנת 2017 ומאז עלו בהדרגה עד ל-298 מיליון בשנת 2021. החברה עדיין אינה רווחית והפסד החברה בשנת 2021 עמד על 65 מיליון דולר.
נכון לסוף 2021 לחברה 787 עובדים, מתוכם 580 בישראל.
ביוני 2017 רכשה החברה את הסטארט-אפ הישראלי Veed.me, שעסק בחיבור בין יצרני תוכן וידאו לבעלי עסקים.
בינואר 2018 רכשה את AND CO האמריקאית המפתחת כלים לניהול עסקי עבור פרילנסרים.
בפברואר 2019 רכשה את ClearVoice האמריקאית המציעה פלטפורמה ליצירת תוכן שיווקי.
בפברואר 2021 רכשה את חברת Working Not Working.
בנובמבר 2021 רכשה את הסטארט-אפ הישראלי Stoke, שפיתח כלים לניהול עבודה מול פרילנסרים, תמורת 95 מיליון דולר.
ב-2024 רכשה את הסטארט-אפ AutoDS, פלטפורמה למסחר אוטומטי, של ליאור פוזין.
במאי 2012, גייסה פייבר 15 מיליון דולר במימון קרנות הון הסיכון אקסל פרטנרס ובסמר ונצ'ר פרטנר, ובכך העלתה את הגיוס הכולל שלה ל-20 מיליון דולרים.
באוגוסט 2014 גייסה 30 מיליון דולר בסבב גיוס אותו הובילה בסמר ונצ'ר פרטנרס.
בנובמבר 2015 גייסה פייבר 60 מיליון דולר.
את הגיוס הובילה קרן Square Peg Capital בשיתוף עם המשקיעים הקיימים; בסמר ונצ'ר פרטנרס, אקסל פרטנרס וקומרה קפיטל.
עד להנפקתה ב-2019 גייסה החברה במצטבר כ-170 מיליון דולר.
פייבר מאפשר קנייה ומכירה של "gigs" או שירותים אונליין.
באתר זמינים למעלה מ-3 מיליון שירותים, רובם שירותים עסקיים כמו: בניית אתרים, עיצוב גרפי, עריכת סרטונים, שירותי תרגום, ושיווק דיגיטלי.
מעבר לשירותים אלה, ניתן גם למצוא שירותים בעלי אופי יוצא דופן כמו "לשיר תוך אחיזת שלט עם לוגו החברה שלך" וכן שירותים ספציפיים כמו "לקבל טיפים למטייל לקראת ביקור בפריז".
השירותים בפייבר מגוונים למדי עם פריטים למכירה כגון הופעות של ידוענים, טיפים לשיווק, או מפרט גיטרה מודפס בהתאמה אישית.
בינואר 2012, פייבר השיקה את "Levels".
המערכת מאפשרת ליותר מוכרי שירותים להגדיל הכנסות ממכירות נוספות בעזרת אמצעים שקודם לכן היו זמינים רק לקבוצה מצומצמת של מוכרים.
ישנן שלוש רמות (fiverr levels): רמה 1, רמה 2, ודירוג עליון (Top Rated Seller).
ברגע שמוכרים עולים רמה הם זוכים להשתמש באמצעים הבאים:
"Gig Extras" (תוספות לגִיגְס) מאפשר למוכרים למכור תוספות לשירותים שלהם בתוספת עלות.
"Multiples" (כפולות) מאפשר לקונים להזמין כמה וכמה gigs בבת אחת ולא gig אחד בלבד בכל פעם.
"Firestone" הוא שיר של הדי ג'יי והמפיק הנורווגי קייגו.
בסינגל מתארח הזמר האוסטרלי קונרד סוול.
השיר נכתב והולחן על ידי המחבר והמלחין ההולנדי מרטיין קונייננבורך, שקיבל השראה משלט חוצות שראה בוונציה שבקליפורניה.
השיר פורסם ב-1 בדצמבר 2014 ב-SoundCloud של קייגו.
מאוחר יותר, הגיע הסינגל לראש מצעד הסינגלים הנורווגי והפך ללהיט בינלאומי שהגיע לעוד מצעדים רבים.
הקליפ פורסם בערוץ היוטיוב הרשמי של קייגו בYoutube ב־9 במרץ 2015, ונכון לנובמבר 2022, זכה למעל ל־837 מיליון צפיות.
הסרטון מתחיל במפגש בין אישה צעירה (שמגולמת על ידי רייצ'ל אצ'לברגר שהשתתפה במחזור 13 של הטופ מודל הבאה) לבין גבר צעיר.
האישה מושכת אותו ונראה כאילו היא עומדת לנשק אותו, אך היא הולכת.
הוא מוקסם, ועוקב אחריה דרך סדרת דלתות שמובילות למקומות שונים, ביניהם יער, מסיבה (בה קייגו משמיע מוזיקה), בריכה ונהר יבש בלוס אנג'לס.
הם שוב נפגשים באחת המסיבות, אך האישה שוב הולכת.
במהלך מרדפו של הגבר אחרי האישה, היא ממשיכה לרוץ, וכאשר נראה שהוא איבד אותה לנצח, הוא מאבד את עשתונותיו.
אבל, לאחר שהוא שוב רואה אותה, המרדף ממשיך.
בסופו של הסרטון הוא מגיע למקום בו נפגשו לראשונה, אך כאשר הוא פותח את הדלת הבאה, הוא מוצא את האישה עומדת לבדה על גג בניין בעיר, והם נפגשים שוב.
"First Love" (בעברית: "אהבה ראשונה") הוא סינגל שהוקלט על ידי הזמרת האמריקאית ג'ניפר לופז, מתוך אלבומה השמיני, .
השיר יצא לאור ב-1 במאי 2014, כסינגל השני מתוך האלבום.
את השיר כתבו מקס מרטין, איליה, וסוואן קוטצ'ה, והוא הופק על ידי מרטין, איליה ופיטר קרלסון.
כמו הסינגל הראשון מן האלבום, כך גם הסינגל הזה זכה להצלחה מתונה ברחבי העולם, אך נכשל בארצות הברית גם כן, כאשר הצליח בשיאו להגיע למקום ה-87 בלבד במצעד הבילבורד הוט 100.
לפני שיצא הקליפ המלא, הוציאה לופז קליפ מילים שזכה להצלחה נאה ומונה הצפיות שלו עומד על למעלה מ-5 מיליון צפיות.
הווידאו קליפ הנלווה שיצא לשיר צולם במדבר של קליפורניה, באמצע חודש מאי.
צוות הצילום של הקליפ החליט לצלמו בשחור-לבן, כדי להמחיש את שמו שמתאר את אהבתה הראשונה והנכזבת של לופז.
לאורכו ניתן לראות את לופז ואת אהובה (דייוויד גנדי) בבקתה שנמצאת באמצע הדבר, כשהם רוקדים וזזים בתוכה.
בין לבין ניתן לראות את לופז כשהיא שוכבת על חולות המדבר ושרה את השיר.
הקליפ עצמו לא זכה להצלחה רבה, ונכון לאוקטובר 2017, מונה הצפיות שלו עומד על 36 מיליון צפיות.
מדינהתאריך יציאהפורמטחברת תקליטםמקורקנדה1 במאי 2014הורדה דיגיטליתיוניברסל מיוזיק גרופארצות הבריתקפיטולצרפת3 במאי 2014יוניברסל מיוזיק גרופגרמניהאיטליהספרדארצות הברית20 במאי 2014רדיו מיינסטריםקפיטולבריטניה8 ביוני 2014הורדה דיגיטליתקפיטול UK
Fittipaldi EF7 היא מכונית ספורט המוגדרת כמכונית על מתוצרת Fittipaldi Motors LLC בבעלות נהג מרוצי המכוניות לשעבר אמרסון פיטיפלדי הברזילאי.
אב הטיפוס, של הדגם, צבוע בצהוב, הוצג בתערוכת המכוניות הבינלאומית בז'נבה בשנת 2017 לאחר תכנון ובניית הדגם במשך כ-3 שנים על ידי Fittipaldi Motors LLC, בשיתוף מהנדסי ייצור מכוניות המרוץ הגרמנית HWA Team וחברת עיצוב הרכב האיטלקית פינינפארינה.
הייצור הסדרתי של דגמי ה-"Fittipaldi EF7", מתוכנן לאביב 2018, מתוכננים לייצור 39 יחידות בלבד.
Fitbit (פיטביט) היא חברת מוצרי אלקטרוניקה אמריקאית שנוסדה ב-1 במאי 2007 בסן פרנסיסקו שבקליפורניה על ידי ג'יימס פארק ואריק פרידמן, במקור בשם "Healthy Metrics Research, Inc".
החברה מייצרת צמידי כושר המשמשים למעקב אחר מידע הקשור לכושר גופני כגון ספירת צעדים, חישוב כמות הקילומטרים שהולכים, חישוב רמת הפעילות הגופנית הכוללת, חישוב שריפת קלוריות, קצב פעימות הלב, דפוסי שינה, ומידע נוסף הכרוך בפעילות גופנית.
בינואר 2021 נרכשה החברה על ידי גוגל.
החברה נוסדה בשנת 2007 על ידי ג'יימס פארק ואריק פרידמן במטרתם הייתה ליצור מכשיר שיעודד אנשים לנהל אורח חיים בריא יותר.
המוצר הראשון של החברה, ה-Fitbit Tracker, יצא לשווקים בשנת 2009. המכשיר הראשון הזה היה מסוגל לעקוב אחר מספר הצעדים שהאדם שעונד אותו עשה, המרחק שהאדם הלך, כמות הקלוריות שהאדם שרף במהלך היום, ואיכות השינה של האדם.
המכשיר צבר בתחילת הדרך פופולריות רבה בקרב חובבי כושר.
לאורך השנים החברה החלה למכור גם מוצרים אחרים כמו שעונים חכמים ומשקל חכם.
כל דור חדש של מכשירים הכיל גם תכונות מתוחכמות יותר, כמו בין היתר היכולת לראות מהו קצב פעימות הלב בכל רגע נתון, היכולת להשתמש בנתוני GPS, היכולת לקבל מסרים כתובים והודעות דואר אלקטרוני מהטלפון החכם, ועוד.
קטגוריות המוצרים העיקריות של החברים הן:
צמידי כושר - המכשירים הללו, אשר כוללים בין היתר את סדרת המכשירים "Fitbit Inspire" ו-"Fitbit Charge", מסוגלים לעקוב בכל רגע נתון אחר הפעילויות היומיומיות של האדם שעונד אותם - נתונים כמו מספר הצעדים, המרחק שהאדם הלך לאורך כל היום, וכמות הקלוריות שהאדם שרף לאורך היום.
חלק גדול מצמידי הכושר מסוגלים לספק גם מידע כמו קצב פעימות הלב, ודפוסי שינה.
שעונים חכמים - המכשירים הללו, אשר כוללים בין היתר את סדרת המכשירים "Fitbit Versa" ו-"Fitbit Sense", מספקים בין היתר מידע מקיף אודות הבריאות והכושר של האדם שעונד אותם, בנוסף ליכולת לקבל התראות שונות, לשמוע מוזיקה, ולהפעיל אפליקציות שונות.
משקל חכם - מכשירי "Fitbit Aria" מסוגלים למדוד משקל, אחוזי שומן ו-BMI, ומסנכרנים את הנתונים עם אפליקציית Fitbit בטלפון החכם.
FishBase הוא מאגר מידע עולמי מקוון של מיני דגים.
זהו מסד הנתונים המקוון הגדול והנצפה ביותר למידע בנושא דגי ים.
מאגר זה עם הזמן "התפתח לכלי אקולוגי דינאמי ורב-תכליתי" המצוטט באופן נרחב בפרסומים מדעיים.
FishBase מספקת נתוני מינים מקיפים הכוללים מידע על טקסונומיה, תפוצה גאוגרפית, ביומטריה ומורפולוגיה, התנהגות ובתי גידול, אקולוגיה ודינמיקת אוכלוסייה וכן נתונים על רבייה, מטבולית וגנטית.
באתר יש גישה לפירמידות אקולוגיות, מפתחות זיהוי, מידע ביוגאוגרפי, וקישורים למאגרי מידע אחרים כגון, GenBank, , הרשימה האדומה של IUCN וקטלוג הדגים.
לאתר ישנם 700,000 צפיות ייחודיות בכל חודש.
כאשר המודעות ל-FishBase גדלה בקרב מומחי דגים, היא משכה אליה למעלה מ-2,310 תורמים ומשתפי פעולה.
מאז שנת 2000 FishBase מפוקח על ידי קונסורציום של תשעה מוסדות בינלאומיים.
עד כה גדל קונסורציום FishBase לשנים עשר חברים ובהם אוניברסיטת אריסטו של סלוניקי (.A.U.Th), (CAFS) בסין וארגון המזון והחקלאות (FAO) של האומות המאוחדות באיטליה.
First Fuck (בעברית: סקס ראשון) הוא סינגל שהוקלט על ידי הזמרת-יוצרת האמריקאית ג'נה אייקו, ביחד עם הראפר 6lack.
השיר יצא לאור ב-23 בפברואר 2017, על ידי חברת התקליטים דאף ג'אם, כסינגל שלא מתוך אלבום.
השיר הגיע למקום ה-44 במצעד הספוטיפיי שמופעל על ידי מגזין הבילבורד.
השיר נכתב על ידי ג'נה אייקו, ו-6lack והופק על ידי סינגווד.
באתר האינטרנט RatingsGameMusic סקרו את השיר, תוך שאמרו עליו כי "6lack הוא אמן שממשיך להתפתח ככל שחולף הזמן והשיר הזה הוא הדוגמה המושלמת לכך שהוא אמן מיוחד".
במגזין סקרו את השיר XXL גם כן.
האודיו הרשמי של השיר פורסם ביוטיוב ב-28 בפברואר 2017, חמישה ימים לאחר צאתו כסינגל.
האודיו צבר למעלה מ-4.2 מיליון צפיות.
מדינהתאריך יציאהפורמטחברת תקליטיםמקורעולם23 בפברואר 2017הזרמת מוזיקה • הורדה דיגיטליתדאף ג'אם
"First Time" (בעברית: פעם ראשונה) הוא סינגל שהוקלט על ידי הדיג'יי קייגו, אשר הוקלט על ידי הזמרת-יוצרת הבריטית אלי גולדינג, מתוך המיני-אלבום, Stargazing.
השיר יצא לאור ב-28 באפריל 2017, על ידי חברת התקליטים סוני מיוזיק ואולטרה מיוזיק, כסינגל השני מתוך האלבום.
השיר נכתב על ידי קייגו, ג'רמי צ'קון, ג'ונאס קאליש, אלכסיי וולסנקו, הנריק מיינקה והולחן על ידי אלי גולדינג, פאני הולטמן, ג'נסון ווהן, שרה הילסטרום והופק על ידי קייגו, היטימפולס.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-382 מיליון השמעות.
הווידאו קליפ הרשמי של השיר פורסם ב-22 במאי 2017, הועלה לערוץ היוטיוב של קייגו.
בקליפ, ניתן לראות את גולדינג לבושה בשחור ומבצעת את השיר.
נכון ליוני 2020, מונה הצפיות של הקליפ עומד על למעלה מ-98 מיליון צפיות.
מדינהתאריך יציאהפורמטחברת תקליטיםמקורעולם28 באפריל 2017הורדה דיגיטליתסוני מיוזיק • אולטרה מיוזיק
First Man (בעברית: האיש הראשון) הוא שיר של הזמרת הקובנית-אמריקאית קמילה קביו מתוך אלבום האולפן השני שלה Romance, בו הוא מופיע כרצועה הארבע עשרה והאחרונה.
השיר נכתב על ידי קמילה קביו, ג'ורדן ריינולדס ואיימי וואדג, והופק על ידי ריינולדס ופיניאס או'קונל.
השיר הגיע למקום ה-94 בבילבורד הוט 100 בארצות הברית, בעקבות ההופעה החיה של קביו בטקס פרסי גראמי לשנת 2020. השיר הוא בלדת פסנתר מסוגת פופ-רוק.
מבחינה לירית מדובר במערכת היחסים שלה עם אביה בזמן שהיא במערכת יחסים רומנטית עם "בחור טוב".
וידאו קליפ רשמי לשיר יצא לאור ב-21 ביוני 2020 לרגל יום האב.
הוא כולל קטעים מילדותה של קביו כשרבים מהם מכילים סרטונים שלה ושל אביה.
הגרסה המקורית שדלפה באוקטובר 2018 כללה כלי מיתר.
הקטע הראשון הודלף ב-6 באוקטובר 2018. מאוחר יותר, ב-14 באוקטובר, דלפו שני קטעים נוספים ליוטיוב, ב-8 בנובמבר הודלף הדמו של השיר ב-SoundCloud.
השיר אושר כחלק מהשירים שיכללו באלבומה השני של קביו ב-29 בנובמבר 2019.
השיר נכתב על ידי קמילה קביו, ג'ורדן ריינולדס ואיימי וואדג.
הוא באורך שלוש דקות וארבעים ותשע שניות.
השיר הוא בלדת פסנתר מסוגת פופ-רוק.
קביו כתבה את השיר על מערכת היחסים שלה עם אביה בזמן שהיא במערכת יחסים רומנטית עם "בחור טוב".
הווידאו קליפ הרשמי לשיר יצא בערוץ היוטיוב של קביו ב-21 ביוני 2020 לרגל יום האב.
בסרטון מוצגים קטעים מילדותו של קביו, כשרבים מהקטעים מכילים סרטונים שלה ושל אביה.
קביו צופה בקטעים בטלוויזיה תוך כדי שהיא שרה לאביה.
בתיאור הסרטון, קביו הקדישה את הווידאו לאביה.
ב-2 בנובמבר 2019, קמילה ביצעה את השיר ב-"New Music Daily Presents: Camila Cabello", מופע חי מיוחד של אפל מיוזיק בלוס אנג'לס שחגג את יציאת אלבומה השני.
קביו ביצעה את השיר בטקס פרסי גראמי לשנת 2020 שהתקיים בלוס אנג'לס ב-26 בינואר 2020.
יום אחד בלבד לאחר טקס פרסי גראמי, מכירות השיר כבר עלו בכ-68,000% ואף עלו ליותר מ-81,000% יום לאחר מכן.
ביומיים ההם מכר השיר מעל ל-11,000 עותקים.
השיר היה גם לשיר הרביעי הכי מוזרם יום אחרי גראמי.
השיר הושמע כ-1.4 מיליון פעמים ביממה לאחר הטקס, בכך צבר עלייה של 890%.
בארצות הברית, השיר הגיע למקום ה-94 במצעד הבילבורד הוט 100, והפך לשיר ה-16 של קביו שנכנס למצעד.
בניו זילנד השיר הגיע למקום ה-34 במצעד הסינגלים.
נכון ליוני 2020, עומד השיר על כ-29 מיליון השמעות בפלטפורמת הזרמת המוזיקה, ספוטיפיי.
FiveThirtyEight (תרגום מילולי: "חמש מאות שלושים ושמונה"), הוא אתר עיתונות מונחית נתונים אמריקאי.
הוא מסקר נושאים אקטואליים בפוליטיקה, מדע וספורט, תוך התמקדות בסטטיסטיקות רלוונטיות (כגון סקרי דעת קהל) ופרשנויות המבוססות עליהם.
האתר, הקרוי על שם 538 חברי חבר האלקטורים שבוחרים את נשיא ארצות הברית, התפרסם במיוחד בזכות תחזיותיו המדויקות יחסית לתוצאותיהן של בחירות פוליטיות בארצות הברית, וזכה למעמד דומיננטי בקרב מתחרים בתחום.
תחזיותיו והערכותיו השונות ממשיכות לקבל סיקור בתקשורת המיינסטירימית.
האתר הצליח לחזות את המנצח בבחירות לנשיאות ארצות הברית ב-2008 וב-2012. ב-2008 חזה את המנצח ב-49 מתוך 50 מדינות ארצות הברית, וב-2012 חזה את המנצח בכולן.
ערב הבחירות ב-2016, תחזית האתר העניקה להילרי קלינטון סיכוי של 71% לנצח ולדונלד טראמפ סיכוי של 29%.
אף שהאתר לא חזה את ניצחונו של טראמפ, הוא העניק לטראמפ סיכויי ניצחון גבוהים בהרבה מאתרי החיזוי המתחרים, ורבות מתחזיות האתר (כגון יחס המצביעים לקלינטון לעומת טראמפ בכל מדינה) התבררו כמדויקות ביותר בהשוואה למתחרים.
בבחירות לנשיאות ארצות הברית 2020 האתר שוב הצליח לחזות את המנצח ואת התוצאות ב-48 מתוך 50 המדינות, על אף שבחלק מהמדינות המתנדנדות העריך יתר על המידה את ההפרשים בהם ביידן ניצח.
האתר נוסד במרץ 2008 כבלוג של האנליסט נייט סילבר.
במהלך הפריימריז לנשיאות ובבחירות שנת 2008 לנשיאות ריכז האתר נתוני סקרים ושיקלל אותם, מתוך מטרה "לאזן בין הסקרים באמצעות נתונים דמוגרפיים השוואתיים".
סילבר שיקלל "כל סקר בהתבסס על הרקורד ההיסטורי של הסוקר, גודל המדגם ותאריך הסקר".